יאנג בויז ברן

המונח "יאנג בויז" מפנה לכאן. לערך העוסק בצמד היפ הופ ישראלי, ראו יאנג בויז (הרכב). יאנג בויז ברן (בגרמנית: BSC Young Boys) הוא מועדון כדורגל שווייצרי מהעיר ברן המשחק בליגת העל השווייצרית. שם המועדון נועד לבדל עצמו ממועדון הספורט "אולד בויז" (אנ') מהעיר בזל. הישג השיא של המועדון במסגרות האירופאיות היה חצי גמר גביע אירופה לאלופות בעונת 1958/1959. המועדון נוסד בשנת 1898, ובתחילה לא שיחק בליגה מאורגנת אלא במגוון תחרויות בינלאומיות. בשנת 1900 התחיל הקבוצה באופן פעיל לשחק בליגת העל השווייצרית, ועל אף שלא חוותה הצלחה בשנים הראשונות והשתתפה בעיקר במאבקי תחתית, בעונת 1902/1903 זכתה לראשונה באליפות. בין עונות 1908/09 ל-1910/11 שלטה יאנג בויז בליגה באופן מוחלט וזכתה בשלוש אליפויות רצופות. ב-40 השנים הבאות זכתה הקבוצה ארבע פעמים בגביע השווייצרי ובשש אליפויות, מהן ארבע רצופות בין 1956/57 ל-1959/60. הקבוצה החלה את דרכה האירופית בעונת 1957/1958, אז שיחקה בגביע אירופה (כיום ליגת האלופות) והוגרלה בסיבוב הראשון מול קבוצת ואשאש מהונגריה, אך הפסידה לה והודחה מהטורניר. כבר בעונה שלאחר מכן הגיעה הקבוצה להישגה הגדול ביותר באירופה. היא הוגרלה בסיבוב הראשון מול מ.ט.ק. בודפשט ההונגרית, גברה עליה והמשיכה לרבע הגמר, בו גברה על ויסמוט קרל מרקס שטאט מגרמניה המזרחית. בחצי הגמר פגשה יאנג בויז את סטאד ריימס הצרפתית והפסידה לה, אך קבעה את הישג השיא שלה במפעלים היבשתיים. בעונת 1976/77 שיחקה הקבוצה בגביע האינטרטוטו, אז שיחקה בשלב הבתים מול מאלמה משוודיה, אדמירה ואקר מדלינג מאוסטריה ובית"ר ירושלים מישראל. המשחק בשווייץ בינה לבין בית"ר נגמר בניצחון שווייצרי 3–6 ולאחר מכן תיקו בישראל בתוצאה 1-1. בעונת 1987/88 שיחקה הקבוצה בגביע המחזיקות, אז גברה בסיבוב הראשון על קבוצת דונייסקה סטרדה מצ'כוסלובקיה ובסיבוב השני גברה על קבוצת דן האג מהולנד אך הודחה בשלב רבע הגמר על ידי קבוצה נוספת מהולנד, אייאקס אמסטרדם. בעונת 1994/1995 שיחקה הקבוצה בגביע האינטרטוטו, אז הוגרלה מול קבוצות אלקטרופטור קראיוב מרומניה, קארלסרוהה מגרמניה האקן משוודיה והפועל באר שבע מישראל. המשחק בין באר שבע ליאנג בויז נגמר בניצחון ישראלי 0–1. בשנת 2018 המועדון זכה באליפות שווייץ לאחר 32 שנה, האליפות ה-12 בתולדות המועדון. באותה העונה, המועדון העפיל לראשונה בתולדותיו לשלב הבתים של ליגת האלופות. המועדון זכה ברצף של 3 אליפויות לאחר מכן, והשלים את האליפות ה-15 שלו בהיסטוריה ב-2021. עד תחילת עונת 2024/25, היא זכתה בשש אליפויות בשבע שנים בליגה השווייצרית. נכון ל-7 ביוני 2024 הסופר-ליג השווייצרי: אלופה (17): 1903, 1909, 1910, 1911, 1920, 1929, 1957, 1958, 1959, 1960, 1986, 2018, 2019, 2020, 2021, 2023, 2024 הגביע השווייצרי: זוכה (8): 1930, 1945, 1953, 1958, 1977, 1987, 2020, 2023 גביע אירופה לאלופות: חצי גמר: 1959 גביע המחזיקות: רבע גמר: 1988 קופה דלה אלפי: 1974 מריו, הדמות הראשית בסרט הקולנוע "מריו" משנת 2018, הוא חלוץ מרכזי בנבחרת הנוער של יאנג בויז. מדיה וקבצים בנושא יאנג בויז ברן בוויקישיתוף אתר האינטרנט הרשמי של יאנג בויז ברן (בגרמנית) יאנג בויז ברן, ברשת החברתית פייסבוק יאנג בויז ברן, ברשת החברתית אקס (טוויטר) יאנג בויז ברן, ברשת החברתית אינסטגרם יאנג בויז ברן, ברשת החברתית טיקטוק יאנג בויז ברן, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu Why Is The Swiss Club Called Young Boys אחרי 32 שנה: יאנג בויז אלופת שוויץ, באתר ערוץ הספורט, 29 באפריל 2018 יאנג בויז זכתה באליפות שוויץ והביאה את השלטון של באזל לקיצו, באתר וואלה, 28 באפריל 2018 מיכאל יוכין‏, פוראבר יאנג: יאנג בויז, הלוזרית הגדולה של שוויץ, קרובה לזכיה בדאבל, באתר וואלה, 27 באפריל 2018 שמעון אלבז, ההכרעה עוברת לשווייץ: רק 0:0 למכבי חיפה מול יאנג בויז, באתר ynet, 23 באוגוסט 2023